# Csongrád Város Polgármesterétől

Száma: Ép/25-21/2019.

Témafelelős: Hajdú Tamás városi főépítész

**E L Ő T E R J E S Z T É S**

**Csongrád Város Önkormányzata Képviselő-testületének**

**2019. augusztus 29-én tartandó ülésére**

Tárgy: Csongrád város településrendezési eszközeinek módosítására irányuló VÉGSŐ VÉLEMÉNYEZÉSI ANYAGÁNAK elfogadása

Tisztelt Képviselő testület!

A Képviselő-testület a 26/2019. (II.21.) Ökt. határozatával (továbbiakban: Határozat) döntött a Csongrád Város Helyi Építési Szabályzatának módosításáról.

A 314/2012. (XI.8.) Korm. rendeletben rögzített eljárási rend szerint a véleményezési szakasz lezárásaként, a Testület a Határozatában meghatározott módosításokkal kapcsolatosan elkészített, ill. az eljárásban résztvevők részére megküldött **VÉLEMÉNYEZÉSI ANYAGRA** vonatkozóan beérkezett véleményeket ismertetni kell a képviselő-testülettel, és az azokra történő válaszadásokat testületi határozattal jóvá kell hagyni.

A VÉLEMÉNYEZÉSI ANYAG kiküldését követően, partnerségi egyeztetés céljából 2019 július 12-ét követően a dokumentáció a városi honlapra is felkerült, és a partnerségi egyezségben rögzített szervezetek külön 2019 július 22-én elektronikusan is tájékoztatásra kerültek. 2019. július 22-ére meghirdetett lakossági fórumot is megtartottuk.

A beérkezett vélemények alapján eltérő véleményegyeztetés céljából egyeztető tárgyalásra nem volt szükség.

Az Állami Főépítész véleményében nem támogatja az OTÉK alóli felmentést, miszerint a 1643/3 hrsz-ú terület (Rév István utca) beépítése 75% lehessen. A jogszabály változások folytán általános gazdasági területen lehetőség nyílt 70%-os beépítés kialakítására. Tervezőnk javasolja ennek megfontolását, és az OTÉK alóli felmentés kérésének elvetését.

A terület tulajdonosával való egyeztetés során kinyilatkozta, hogy részére a 70 %-os beépítés lehetősége elegendő, ennek megfelelően javaslom a terület 75%-os beépítési lehetőségétől eltekinteni, és a 70%-os beépítést elfogadni.

A véleményekkel összhangban a **VÉGSŐ VÉLEMÉNYEZÉSI ANYAG** elkészült, melyben rögzítésre kerültek a vélemények és válaszok.

A válaszok határozatban történő elfogadását követően az eljárás a Végső szakmai véleményezési szakaszba lép, és az állami főépítész záró szakmai véleményezésével zárul.

Kérem a Tisztelt Képviselő-testületet, hogy a VÉGSŐ VÉLEMÉNYEZÉSI ANYAGBAN foglalt véleményeket, válaszokat ismerje meg, és hagyja jóvá, hogy az eljárás a *végső szakmai véleményezési szakaszba* léphessen.

**HATÁROZATI JAVASLAT**

Csongrád Város Önkormányzatának Képviselő-testülete a településrendezési eszközök módosításával összefüggően lefolytatott véleményezési szakaszban és a partnerségi egyeztetés során beérkezett véleményekkel kapcsolatban - a 314/2012. (XI. 8.) Korm. rendelet 39. § (2) és (3) bekezdésében foglaltaknak megfelelően.

1. Elfogadja az Állami Főépítész előzetes véleményét, miszerint a 1643/3 hrsz-ú terület (Rév István utca) 75%-os beépítés helyett 70%-os beépítés lehetőségének megteremtését támogatja.
2. Megállapítja, hogy az államigazgatási szervektől beérkező vélemények alapján környezet értékelés elkészítését nem tartja szükségesnek.
3. Megállapítja, hogy a partnerségi véleményezés során nem volt észrevétel a tervezettel kapcsolatban. Ezzel a partnerségi egyeztetést lezártnak tekinti.
4. Megállapítja, hogy a lakossági fórum alkalmával a véleményezési dokumentáció ismertetését követően nem merült fel észrevétel.
5. A véleményezési szakasz során érkezett véleményeket megismerte, a kifogást nem emelő véleményeket tudomásul veszi;
6. A jelen határozat mellékletét képező vélemények-válaszokban szereplő, észrevételekre adott szakmai válaszokat, indoklást elfogadja;
7. Megállapítja, hogy a településrendezési eszközök módosításának véleményezési szakasza lezárult;
8. Felkéri a Polgármestert, hogy gondoskodjon a beérkezett véleményekkel kapcsolatos döntés dokumentálásáról és közzétételéről,
9. Felkéri a tervezőt, hogy a településrendezési eszközök módosításának jóváhagyandó és alátámasztó munkarészeit készítse el a végső szakmai véleményezési szakasz lefolytatása érdekében;
10. Felkéri a Polgármestert, hogy a 6. pont szerinti dokumentációt küldje meg végső szakmai véleményezésre az állami főépítész hatáskörében eljáró Csongrád Megyei Kormányhivatalnak a jelen határozat kivonatával együtt.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1.) a Képviselő-testület tagjai,

2.) Tárkányi Ferenc, mérnöki iroda

3.) Hajdú Tamás városi főépítész

Csongrád, 2019. augusztus 22.

Bedő Tamás

polgármester

*Mellékletek:*

* *CSONGRÁD TELEPÜLÉSRENDEZÉSI ESZKÖZÖK MÓDOSÍTÁSA – VÉGSŐ VÉLEMÉNYEZÉSI ANYAG*
* *VÉLEMÉNYEK-VÁLASZOK TÁBLÁZATA*
* *LAKOSSÁGI FÓRUM JEGYZŐKÖNYVE*

**